钦定古今图书集成/明伦汇编/氏族典/第425卷 > 《廖用贤尚友录》 > 管湛
## 钦定古今图书集成/明伦汇编/氏族典/第425卷 > 《廖用贤尚友录》 > 管湛

按《江西通志》：“湛字定夫，鉴子。累迁至大中丞、金部郎
中，除广西提刑，兼经略安抚，区处横山、罗甸，蛮人帖
服，代百姓输上供麦，秋苗为缗钜万，人德之。三迁至
大理少卿，有《定斋类稿》《甲乙集》。侄瀛，以荫补官，平端
瀛戍卒之乱，以功加广西提刑，予祠。”